වහාම ක්‍රියාත්මක වන පරිදි සෞදි අරාබියාවේ ශ්‍රී ලංකා තානාපතිවරයා ශ්‍රී ලංකාවට ගෙන්වා ගැනීමට රජය තීරණය කරයි.සෞදි අරාබියාවේ ගෘහ සේවිකාවක් වශයෙන් සේවය කළ රිසානා න‍ෆීක් වෙත මරණ දඬුවම ලබාදීමත් සමඟ ශ්‍රී ලංකා තානාපති අහමඩ් ඒ ජවාඩ් මහතා යළි ශ්‍රී ලංකාවට කැඳවීමට තීරණය කළ බව විදේශ කටයුතු අමාත්‍යාංශයේ ලේකම් කරුණාතිලක අමුණුගම මහතා දිනමිණ ට පැවසීය.රිසානා නෆීක් වෙත සමාව ලබාදෙන ජනාධිපති මහින්ද රාජපක්ෂ මහතා ප්‍රමුඛ ශ්‍රී ලංකා රජය, තානාපති අංශ මෙන්ම විවිධ පාර්ශවයන් විසින් විවිධ අවස්ථාවන්හිදී සෞදි රජයෙන් සහ අදාළ බලධාරීන්ගෙන් ඉල්ලීම් කළද ඒ සියල්ල පසෙකලා ඇයට මරණ දඬුවම ලබාදීම හේතුවෙන් මේ තීරණය ගෙන තිබේ..